text: [{"text_idx": "#000001", "text": "Bretar hava longt sa\u0301ttma\u0301lan um hermannagravirnar"}, {"text_idx": "#000002", "text": "Bretar hava i\u0301 dag veri\u00f0 i\u0301 Ra\u0301\u00f0hu\u0301sinum i\u0301 Havn og skriva\u00f0 undir ny\u0301ggja avtalu um, at Commonwealth War Graves Comission f\u00e6r r\u00e6\u00f0i a\u0301 hermannagravunum i\u0301 Havn n\u00e6stu 40 a\u0301rini, eins og tey hava havt si\u0301\u00f0ani seinna veraldarbardaga"}, {"text_idx": "#000004", "text": "Bretar hava ju\u0301st veri\u00f0 og vitja\u00f0 a\u0301 Ra\u0301\u00f0hu\u0301sinum og skriva\u00f0 undir ny\u0301ggja avtalu um, at Commonwealth War Graves Comission f\u00e6r r\u00e6\u00f0i a\u0301 hermannagravunum i\u0301 Havn n\u00e6stu 40 a\u0301rini, eins og tey hava havt si\u0301\u00f0ani seinna veraldarbardaga, ta\u0301 i\u00f0 menninir lo\u0301tu li\u0301v i\u0301 F\u00f8royum."}, {"text_idx": "#000005", "text": "Bretar vistu at siga, at ta\u00f0 eru 23.000 sli\u0301k st\u00f8\u00f0 i\u0301 153 londum kring allan heimin, har hermenn u\u0301r Commonwealth-londunum, sum doy\u00f0u i\u0301 fyrra og seinna veraldarbardaga, liggja grivnir. Bara i\u0301 Sto\u0301ra Bretlandi eru 11.500 st\u00f8\u00f0 vi\u00f0 hermonnum u\u0301r Commonwealth-londunum."}, {"text_idx": "#000006", "text": "Endama\u0301li\u00f0 hja\u0301 Commonwealth War Graves Commission er at tryggja, at gravirnar ver\u00f0a hildnar, og at ta\u00f0 a\u0301 gravsteininum s\u00e6st, hv\u00f8r liggur grivin a\u0301 sta\u00f0num. Felagsskapurin tekur s\u00e6r av \u00f8llum vi\u00f0li\u0301kahaldi av gravunum, og i\u0301 F\u00f8royum hevur felagsskapurin avtalu vi\u00f0 urtagar\u00f0sfyrit\u00f8ku, i\u00f0 tekur s\u00e6r av hesum."}, {"text_idx": "#000007", "text": "I\u0301 Bretlandi eru omanfyri 1.000 sja\u0301lvbo\u00f0in, i\u00f0 taka s\u00e6r av hesum vi\u00f0li\u0301kahaldi, og roynt ver\u00f0ur alla ti\u0301\u00f0ina at fa\u0301a fleiri afturat, so gravirnar alti\u0301\u00f0 eru v\u00e6lhildnar."}, {"text_idx": "#000009", "text": "Kelda og myndir: To\u0301rshavnar kommuna"}]